**155/2015.( V.6.) sz. GVB határozat**

A Gazdasági és Városstratégiai Bizottság a PRENOR Kertészeti és Parképítő Kft. 2015. május 21-i éves rendes taggyűlése napirendjeivel kapcsolatban az alábbi határozatokat javasolja elfogadásra a társaság taggyűlésének:

1./ A Bizottság a PRENOR Kft. 2014. évi mérlegbeszámolóját az ügyvezető üzleti jelentése és a könyvvizsgáló jelentése ismeretében a taggyűlésnek elfogadásra javasolja az eszközök és források egyező 1.786.978 eFt összegével, 43.595 eFt adózás előtti eredménnyel, 7.500 eFt osztalék kifizetésével és 33.966 eFt mérleg szerinti eredménnyel, valamint az ügyvezető részére történő felmentvény megadásával.

2./ A Bizottság javasolja a taggyűlésnek, hogy a Polgári Törvénykönyv hatálybalépésével összefüggő átmeneti rendelkezésekről szóló 2013. évi CLXXVII. törvény 12. § (1) bekezdése szerint a 2013. évi V. törvény (Ptk.) hatálybalépését követő első létesítő okirat módosítására tekintettel a társaság a Ptk. rendelkezéseivel összhangban működjön tovább.

3./ A Bizottság a társaság létesítő okiratát az előterjesztéshez mellékelt tartalommal megegyezően elfogadásra javasolja a taggyűlésnek.

4./ A Bizottság javasolja a társaság taggyűlésének, hogy a felügyelő bizottságba

 Horváth Csabát és

 Prugberger Emilt

válassza meg 2015. június 1. napjától 2020. május 31-ig terjedő határozott időtartamra változatlan díjazással, de legfeljebb a 2015. éves üzleti tervben tervezett átlagos alapbéremelés mértékével egyezően.

5./ A Bizottság az ügyvezető igazgató munkabérét 2015. április 1-től az átlagos alapbéremelés mértékének megfelelő 5 %-os emeléssel, 847.000,- Ft összegben javasolja megállapítani.

A Bizottság az ügyvezető igazgató 2014. évi prémiumának kifizetését a Felügyelő Bizottság határozatával egyezően támogatja, azaz tekintettel arra, hogy az ügyvezető igazgató részére 2014. évre meghatározott prémiumfeladatokból a 3. pont teljesült, így 2014. évre prémium összegre a 2014. évben kifizetett díjazás (ügyvezetői + műszaki igazgatói munkabér) 25 %-a fizethető.

A Bizottság az ügyvezető igazgató 2015. évi prémiumfeladatait a Felügyelő Bizottság határozatában foglaltakkal egyezően javasolja megállapítani.

6./ A Bizottság az ügyvezető munkaszerződésének módosítását az előterjesztéshez mellékelt tartalommal megegyezően elfogadásra javasolja a taggyűlésnek.

7./ A Bizottság felhatalmazza az Önkormányzat képviselőjét, hogy a társaság taggyűlésén a fentieket képviselje.

**Felelős**. Dr. Puskás Tivadar polgármester

 Molnár Miklós alpolgármester

 Dr. Károlyi Ákos jegyzői feladatokat ellátó aljegyző

 A végrehajtásért:

 Izer Gábor Nándor, a Prenor Kft. ügyvezetője

 Horváth Csaba, a társaság felügyelő bizottságának elnöke

 A végrehajtás előkészítéséért:

 Lakézi Gábor, a Városüzemeltetési Osztály vezetője

**Határidő:** a társaság 2015. május 21-i taggyűlése